دوغو اولکه لرینه کرونا ویروسویلا علاقهدار سون وضعیت
ایران-دا "کووید-19"دان جان ایتکیسی 1284-ا، یولوخمالارین سایی 17.361-ا یوکسلدی.
2019 -جو دسامبر آییندان 220 میندن چوخ اینسانا کئچن یئنی نوع کرونا ویروسوندان (کووید-19) اؤلنلرین سایی 9 مینه چاتدی.
ایران-دا "کووید-19"دان جان ایتکیسی 1284-ا، یولوخمالارین سایی 17.361-ا یوکسلدی. معالجه آلانلارین 5710 نفری ساغالاراق خستهخانادان بوراخیلیبلار.
ایران ساغلیق ناظیرلیگینین سؤزچوسو کیانوش جهانپور اؤلکهده هر 10 دقیقهدن بیر "کووید-19"دان بیر آدامین اؤلدوگونو سؤیلهیهرک تویتردن "بیر ساعاتدا تخمینا 50 نفر کرونا ویروسونا توتولور" دئییب. تهران خستهخانالاریندا 3900 خستهدن 600-نون یوغون باخیم شعبهلرینده معالجه آلدیغی بیلدیریلیب.
فیلیسطین-ین باش ناظیری محمد ایشتیه کرونا ویروسو اپیدمیاسی ایله باغلی ایشغال آلتینداکی اردن چایینین غرب ساحللریندکی ائیتلاهیم شهرینده فوق العاده وضعیت اعلان ائدیب. بو اراضیده یولوخمالارین سایی 44-ا یوکسلیب.
یولوخما سایی 113 اولان بیرلشمیش عرب امیرلیکلرینده کرونا ویروسو تدبیرلری چرچیوهسینده وطنداشلارینا اؤلکهدن چیخمالاری قاداغان اولونوب.
قطر-ده 452، کویت-ده 142، سعودیه عربیستانین-دا 67، اردن-دا 56، عمان-دا 39 یولوخما قئیده آلینیب.
529 یولوخما حادثهسی اولان ایسرایل-ده حکومت خاریجیلرین اؤلکهیه قبول ائدیله مه یه جگینی آچیقلاییب، اما قاداغانین اراضیده یاشایان اجنبیلره عایید اولمادیغینی بیلدیریب. عینی زاماندا، ایسرایل پرزیدنتی رووین ریولین و فیلیسطین پرزیدنتی محمود عباس تلفوندا یئنی نوع کرونا ویروسو ایله موباریزهدن دانیشیبلار.
ایسرایل کرونا ویروسو تدبیرلری چرچیوهسینده آلمانیا، ایسپانیا، یونانیستان، هوللاندیا و گونئی قیبریس سفیرلیکلرینی ده باغلاییب.
اوکراینادا میللت وکیلی شاهوودا “کووید-19” آشکارلانیب، پایتاخت کیئوده فوق العاده وضعیت اعلان ائدیلیب.
یولوخما حادثه سایینین 147-یه یوکسلدیگی روسیادا اپیدمیادان 79 یاشلی بیر قادین اؤلوب. بونونلا اؤلکهده “کووید-19”دان ایلک اؤلوم حادثه باش وئرمیش اولوب.
روسیانین باش ناظیری میخائیل میشوستین ویروسلا علاقهدار امریکا، بیرلشمیش عرب امیرلیکلری و اینگیلتره اوچوشلارینا محدودیت گتیریلدیگینی آچیقلاییب.
روسیا مودافعه ناظیرلیگی اؤلکهده فوق العاده وضعیت تطبیق ائدیله جگی ادعالارینین اساسسیز اولدوغونو بیلدیریب.
صحرا آلتی افریقا اؤلکهسی بورکینا فاسودا کرونا ویروسوندان ایلک اؤلوم خبری یاییلیب.
بلاروسیا-دا 51، اؤزبکیستان-دا 23، قازاخیستان-دا 36 یولوخما حادثهسی وار.
قازاخیستانین پایتاختی نورسلطان و آلماتی-ده فوق العاده وضعیت تطبیق ائدیلیر.
اندونزیا-دا ویروسدان اؤلنلرین سایی 25، یولوخما حاللارینین سایی ایسه 309-آ چاتیب.
نیجریه-ده بوتون فوتبول یاریشلاری بیر آیلیق دایاندیریلیب.
ایلگیلیلی خبرلر
سومالیده بومبا یوکلو ماشینلارلا اینتحار سالدیریسی
آوروپادا میمون چیچگی ویروسونا یولوخما سایی آرتیب
دونیا ساغلیق تشکیلاتینین آوروپا بؤلگهسینین انترنت سایتیندا درج ائدیلن میمون چیچگی ایله باغلی یئنیلنمه راپوروندا بوتون قارهده اپیدمی ایله باغلی سون معلوماتلار پایلاشیلیب.
azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab